**OROSZI KÖZSÉG ÖNKORMÁNYZATA KÉPVISELŐ-TESTÜLETÉNEK**

**16/2015. (XII.22.) önkormányzati rendelete**

a gyermekvédelmi ellátás helyi szabályozásáról

Oroszi Község Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § 8. pontjában meghatározott feladatkörében eljárva a következőket rendeli el:

1. 1. A rendelet célja

1. § A rendelet célja, hogy Oroszi Község Önkormányzata meghatározott ellátásokkal és intézkedésekkel segítséget nyújtson a gyermekek törvényben foglalt jogainak és érdekeinek érvényesítéséhez, meghatározza a helyi sajátosságokat figyelembe véve a gyámügyi igazgatásról szóló 1997. évi XXXI. törvényben (a továbbiakban: Gyvt.) szabályozott ellátások feltételrendszereit és eljárásokat.

1. 2. A rendelet hatálya

2. § A rendelet hatálya kiterjed Oroszi községben lakóhellyel rendelkező állampolgárokra, valamint a Gyvt. 4. §-ában foglalt személyekre.

1. 3. Ellátások formái

3. § A gyermekek védelmét az önkormányzat pénzbeli, természetbeni, illetve személyes gondoskodást nyújtó gyermekjóléti alapellátásokkal biztosítja az alábbiak szerint:

a) pénzbeli és természetbeni ellátások:

aa) tankönyvtámogatás,

ab) egyéb ellátás kifizetésének átvállalása.

b) személyes gondoskodást nyújtó gyermekjóléti alapellátás a gyermekek napközbeni ellátása.

1. 4. Eljárási szabályok

4. § (1) Az e rendeletben szabályozott pénzbeli és természetbeni ellátások megállapítása iránti kérelmet szóban vagy írásban a Devecseri Közös Önkormányzati Hivatal Noszlopi Irodájában terjesztheti elő a szülő vagy más törvényes képviselő. A szóban előterjesztett kérelemről jegyzőkönyvet kell felvenni.

(2) Az e rendeletben szabályozott ellátások iránt benyújtott kérelmeknél a támogatásra való jogosultság elbírálásához a kérelmező köteles csatolni a 149/1997. (IX. 10.) Korm. rendelet 65.§-ában meghatározott igazolásokat.

(3)A jövedelemszámításnál irányadó időszak - ha a Gyvt. másként nem rendelkezik - a szociális igazgatásról és szociális ellátásról szóló 1993. évi III. törvény 10. §-ának (2)-(5) bekezdése szerint kerül megállapításra.

(4) A rendszeres gyermekvédelmi támogatás megállapítása előtt környezettanulmányt kell készíteni.

1. 5. Tankönyvtámogatás

5. § (1) A Képviselő-testület költségvetési rendeletében meghatározott mértékű tankönyvtámogatást állapíthat meg a tanévkezdés segítésére az óvodás, valamint a tanuló gyermekek részére.

(2) Az általános iskolások részére megállapított támogatást közvetlenül az intézmény részére lehet átadni természetbeni juttatásként.

(3) A középiskolai és felsőfokú intézményben tanulók részére a tankönyvtámogatás készpénzben kifizethető.

**6. Egyéb ellátás kifizetésének átvállalása**

6.§ (1) A Képviselő-testület az intézményi ellátásban részesülő gyermek részére a fizetendő térítési díjhoz hozzájárulást adhat az igénybevétel időtartamára, de legfeljebb egy naptári évre.

(2) A Képviselő-testület átvállalhatja azon gyermekek és kísérőjük útiköltségét, akik fejlesztő foglalkozás érdekében utaznak más településre.

1. 7. Gyermekek napközbeni ellátása

7. § (1) Az önkormányzat a gyermekek napközbeni ellátását:

a) a Klebelsberg Intézményfenntartó Központ fenntartásában lévő Noszlopi Német Nemzetiségi Általános Iskolában,

b) a Devecseri Köznevelési Intézményfenntartó Társulás fenntartásában lévő Vackor Közös Fenntartású Napköziotthonos Óvoda noszlopi telephelyén

biztosítja.

1. 8. Térítési díj

8. § A gyermekek, tanulók napközbeni ellátása keretében biztosított étkeztetések intézményi térítési díjának mértékét külön rendelet tartalmazza.

1. 9. Záró rendelkezés

9. § (1) Ez a rendelet 2016. január 1. napján lép hatályba.

(2) Hatályát veszti a gyermekvédelem helyi szabályozásáról szóló 4/2004. (IV.1.) önkormányzati rendelet.

**Dániel Ferenc Bendes István**

polgármester jegyző